કચ્છ કોંગ્રેસના નવા પ્રમુખ યજુવેન્દ્રસિંહ જાડેજાના દબદબાભર્યા પદભાર ગ્રહણ સમારોહ માં ફરી એકવાર પક્ષનો આંતરિક જૂથવાદ ચર્ચામાં આવ્યો હતો. ઉપસ્થિત આગેવાનો અને કાર્યકરોમાં થતા ગણગણાટ અને ગપસપ અનુસાર કચ્છ કોંગ્રેસના જિલ્લા પંચાયતના સભ્યો સલીમ જત, તકીશા બાવા, રશીદ સમા, અમૃતલાલ પટેલ, પૂર્વ ધારાસભ્ય ઈબ્રાહીમ મંધરા ની ગેરહાજરી ઉપરાંત રાપરના ધારાસભ્ય સંતોકબેન પટેલ ગેરહાજર હતા તેમના બદલે તેમના પતિદેવ ભચુભાઈ આરેઠીયા હતા,ગાંધીધામના જ કોંગ્રેસી અગ્રણી પૂર્વ ધારાસભ્ય વાલજી દનીચા, પૂર્વ સાંસદ હરીલાલ પટેલ, ભચાઉના કોંગ્રેસી આગેવાન અશોકસિંહ ઝાલા,જિલ્લાના મહામંત્રી દેવરાજ આહીરની પણ ગેરહાજરી જોવા મળી હતી. જોકે, ગેરહજરીના અનેક કારણો વચ્ચે મુખ્ય ચર્ચા નારાજગી હોવાનો ગણગણાટ સંભળાતો રહ્યો હતો. તો, પ્રદેશકક્ષાના કોઈ મોટા નેતાઓ પણ કાર્યક્રમ માં ઉપસ્થિત રહેશે એવી ચર્ચા વચ્ચે માત્ર પ્રભારીઓ ના જુના ચહેરાઓ જ જોવા મળ્યા હતા.